26. ΑΠΟΦΑΣΙΣ ΥΠΟΥΡΓΟΥ ΕΜΠΟΡ. ΝΑΥΤΙΛΙΑΣ Αριθ. 90254/1974 της 30 Μαΐου/22 Ιουν. 1974 (ΦΕΚ Β΄ 632) Περί εκπτώσεως επί του ναύλου επιβατών εις πολυτέκνους. Έχοντες υπ’ όψει: 1.Το υπ’ αριθ. 34/14.2.1974 υπόμνημα της εθνικής οργανώσεως πολυτέκνων Αθηνών προς τον Πρόεδρον της Δημοκρατίας. 2.Τας διατάξεις του άρθρου 10 του Ν. 1910/1944. 3.Τας υπ’ αριθ. 90254/2/72/23.6.72 και 90254/73/ 29.1.1973 αποφάσεις Υ.Ε.Ν. 4.Το από 29.5.1974 πρακτικόν της Γνωμοδοτικής Επιτροπής Ακτοπλοϊκών Συγκοινωνιών. Ιδόντες τας διατάξεις του άρθρ. 9 του Ν. 6059/1934 ως ετροποποιήθη υπό του άρθρου 9 του Ν. 756/1948, αποφασίζομεν: 1.Εγκρίνομεν όπως η κατά 50% έκπτωσις ήτις εχορηγήθη εις τους διακινουμένους ακτοπλοϊκώς πολυτέκνους γονείς παρέχεται εφ’ εξής και εις τα ταξιδεύοντα εφ’ όλων των επιβατηγών ακτοπλοϊκών πλοίων τέκνων αυτών. 2.Η ανωτέρω έκπτωσις θα παρέχηται επί τη επιδείξει υπό των ενδιαφερομένων των οικείων βιβλιαρίων ταυτότητος πολυτέκνου. 3.Η υπ’ αριθ. 48778 /4116 /9.7.1958 απόφασις Υ. Ε.Ν. καταργείται. Η παρούσα δημοσιευθήτω δια της Εφημερίδος της Κυβερνήσεως. 